C 207/52
BG
Официален вестник на Европейския съюз
23.5.2022 г.
Жалба, подадена на 31 март 2022 г. — Gönenç/EUIPO — Solar (termorad „ALUMINIUM PANEL RADIATOR“) (Дело T-172/22) (2022/C 207/68) Език на жалбата: английски Страни Жалбоподател: Salim Selahaddin Gönenç (Коня, Турция) (представител: V. Martín Santos, lawyer) Ответник: Служба на Европейския съюз за интелектуална собственост (EUIPO) Друга страна в производството пред апелативния състав: Solar A/S (Вайен, Дания)
Данни за производството пред EUIPO Заявител на спорната марка: жалбоподателят пред Общия съд Спорна марка: фигуративна марка на Европейския съюз „termorad „ALUMINIUM PANEL RADIATOR“ — заявка за регистрация № 18 027 358 Производство пред EUIPO: производство по възражение Обжалвано решение: решение на втори апелативен състав на EUIPO от 18 януари 2022 г. по преписка R 770/2021-2
Искания Жалбоподателят моли Общия съд: — да отмени обжалваното решение, като изцяло разреши регистрацията на марка на Европейския съюз № 18 027 358, — да осъди встъпилата страна и/или EUIPO да заплатят съдебните разноски на жалбоподателя във връзка с това производство по обжалване и всички процесуални разходи, направени заради решенията на EUIPO.
Изложено основание — Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
Жалба, подадена на 4 април 2022 г. — Novartis/EUIPO — AstraZeneca (BREZTREV) (Дело T-174/22) (2022/C 207/69) Език на жалбата: английски Страни Жалбоподател: Novartis AG (Базел, Швейцария) (представител: A. Nordemann-Schiffel, lawyer) Ответник: Служба на Европейския съюз за интелектуална собственост (EUIPO) Друга страна в производството пред апелативния състав: AstraZeneca AB (Сьодертеле, Швеция)
Данни за производството пред EUIPO Заявител на спорната марка: другата страна в производството пред апелативния състав